Mauri Eggert

Mauri Mikael Eggert (3. huhtikuuta 1933 Turku – 8. lokakuuta 2024 Espoo)Kuolinilmoitus, Mauri Mikael Eggert, Helsingin Sanomat, 2024, No 326, sivu 64, julkaistu 1.12.2024 oli suomalainen diplomaatti, koulutukseltaan valtiotieteiden maisteri.Kuka kukin on 1978 (Runeberg.org) Hän oli suurlähettiläs Hanoissa 1977–1980, kehitysyhteistyöosaston osastopäällikkö 1981–1984, suurlähettiläs Kairossa 1984–1987, edustustojen tarkastaja 1987–1990Facta 2001, Täydennysosa 1990, WSOY 1990, s. 239 ja kehitysyhteistyöasioiden alivaltiosihteeri 1990–1993Kepa.fi .

Eggert tuli ylioppilaaksi Turun lyseosta vuonna 1952 ja valmistui valtiotieteiden maisteriksi 1957. Hän toimi Pohjoismaiden Yhdyspankin virkailijana vuosina 1954–1955. Marner Oy:n ja T:mi Tuontituotteen johtajana hän oli vuodet 1960–1962. Ulkoasiainministeriössä (UM) Eggert toimi apulaisena, harjoittelijana ja avustajana eri tehtävissä vuosina 1962–1966. Jaostosihteeriksi hänet nimitettiin vuonna 1971 ja samana vuonna jaostopäälliköksi. Lähetystöneuvokseksi (ministerineuvos) hän siirtyi YK-edustustoon Geneveen vuonna 1974. Ulkoasiainneuvokseksi hänet nimitettiin vuonna 1978 ja UM:n neuvottelevaksi virkamieheksi 1980 ja kehitysyhteistyöosaston osastopäälliköksi 1981.Ulkoasiainhallinnon matrikkeli, Ulkoasiainneuvos, suurlähettiläs ja alivaltiosihteeri Eggert Mauri Mikael, toimittajat Jussi Nuorteva ja Tuire Raitio, Ulkoasiainministeriö 1996

Eggertin vanhemmat olivat kauppaedustaja Einar Mikael Eggert ja merkonomi Lydia Amanda (o.s. Milan). Ensimmäinen puoliso oli Anja Irene Kurkinen vuodesta 1956 ja toinen puoliso Pirkko Helena Pirilä vuodesta 1974. Eggert kuoli vuonna 2024 ja hänet on haudattu Espooseen Gräsan uurnalehtoon.

 Lähteet 

Luokka:Suomen suurlähettiläät
Luokka:Vuonna 1933 syntyneet
Luokka:Vuonna 2024 kuolleet
Luokka:Suomalaiset alivaltiosihteerit
Luokka:Suomen ulkoministeriön osastopäälliköt